**Нацыянальная прэмія ў галіне выяўленчага мастацтва** — узнагарода ў галіне сучаснага выяўленчага мастацтва па выніках рэспубліканскага конкурсу, які праводзіцца з 2017 года згодна з Загадам Міністэрства культуры Рэспублікі Беларусь ад 09.08.2016 № 129. Конкурс ладзіцца раз на тры гады.

Умовы конкурсу
--------------

Стаць удзельнікамі конкурсу могуць аўтары твораў выяўленчага мастацтва ў любых відах, жанрах і мастацкіх тэхніках і аўтары твораў літаратуры аб выяўленчым мастацтве, створаных за тры гады, што папярэднічаюць тэрміну заканчэння прыёму заявак. Падаць заяўкі могуць грамадзяне Рэспублікі Беларусь, а таксама замежныя грамадзяне і асобы без грамадзянства, якія пастаянна пражываюць на тэрыторыі краіны, маюць прафесійную адукацыю ў галінах выяўленчага мастацтва, дызайну, мастацтвазнаўства або не маюць такой, але з’яўляюцца членамі творчых саюзаў. Дапускаюцца да ўдзелу аўтарскія калектывы. Адзін аўтар можа ўдзельнічаць у конкурсе толькі з адным творам і толькі ў адной намінацыі. 

Асноўныя крытэрыі ацэнкі твораў мастацтва і літаратуры — наватарства, мастацкая каштоўнасць, індывідуальнасць, актуальнасць тэмы, развіццё мастацкіх традыцый. Імёны пераможцаў конкурсу стануць вядомы па выніках адкрытага прагляду і ацэнкі твораў, што экспануюцца на рэспубліканскай выстаўцы, якая пройдзе з 18 красавіка па 21 мая. Журы конкурсу вызначыць па адным або некалькі пераможцаў у кожнай намінацыі. Пераможцам конкурсу будуць уручаны дыпломы лаўрэатаў і спецыяльныя прызы, а таксама грашовыя прэміі ў памеры 100 базавых велічынь у кожнай намінацыі. Асобныя творчыя работнікі, якія ўнеслі значны ўклад у развіццё сучаснага выяўленчага мастацтва Беларусі, і юрыдычныя або фізічныя асобы, у тым ліку індывідуальныя прадпрымальнікі, што прадастаўляюць спонсарскую дапамогу ці робяць ахвяраванні на развіццё выяўленчага мастацтва, могуць быць узнагароджаны дыпломамі «За ўклад у развіццё выяўленчага мастацтва», «Мецэнат выяўленчага мастацтва» і спецыяльнымі прызамі.

### Намінацыі

* Навацыя
* Творчы дэбют
* Мастацкая фатаграфія
* Дызайн
* Жывапіс
* Графіка
* Скульптура
* Манументальнае і манументальна-дэкаратыўнае мастацтва
* Дэкаратыўна-прыкладное мастацтва
* Мастацтвазнаўства і крытыка

У намінацыі «Творчы дэбют» могуць прымаць удзел аўтары, якія не дасягнулі 31 года на дзень падачы заяўкі. Адборачная камісія штогод у перыяд з 20 лістапада па 31 снежня вызначыць па 10 работ у кожнай намінацыі для ўдзелу ў Рэспубліканскай выстаўцы сучаснага выяўленчага мастацтва.

Гісторыя
--------

Нацыянальная прэмія ў галіне выяўленчага мастацтва ўпершыню ўручана ў Беларусі ў 2017 годзе. 

Лаўрэатам 2017 года ў намінацыі «Жывапіс» пераможцам стаў народны мастак Беларусі, лаўрэат Дзяржаўнай прэміі, загадчык кафедры малюнка Беларускай дзяржаўнай акадэміі мастацтваў Уладзімір Тоўсцік. Майстар працуе ў жанрах тэматычнай карціны, партрэта, пейзажа, нацюрморта. Яго творчасць справядліва называюць яркай з’явай у беларускім сучасным мастацтве..

Зноскі
------

1. ↑  Конкурсы **(нявызн.)**(недаступная спасылка).  Беларускі саюз мастакоў. Архівавана з першакрыніцы 22 ліпеня 2018. Праверана 4 жніўня 2018.
2. ↑  Рэспубліканскі конкурс «Нацыянальная прэмія ў галіне выяўленчага мастацтва» (18 красавіка — 21 мая 2017 г.) **(нявызн.)**.  Гасцініцы Беларусі. Праверана 4 жніўня 2018.
3. ↑  Нацыянальная прэмія ў галіне выяўленчага мастацтва ўпершыню будзе ўручана ў Беларусі ў 2017 годзе **(нявызн.)**.  БелТА (11 жніўня 2016). Праверана 4 жніўня 2018.
4. ↑  Нацыянальная прэмія ў галіне выяўленчага мастацтва ўпершыню будзе ўручана ў Беларусі ў 2017 годзе **(нявызн.)**(недаступная спасылка).  Belarus.by (11 жніўня 2016). Архівавана з першакрыніцы 17 жніўня 2020. Праверана 4 жніўня 2018.
5. ↑  Нацыянальная прэмія ў галіне сучаснага выяўленчага мастацтва з’явіцца ў Беларусі ў 2017 годзе **(нявызн.)**.  Звязда (11 кастрычніка 2014). Праверана 4 жніўня 2018.
6. ↑  Нацыянальная прэмія ў галіне выяўленчага мастацтва з’явіцца ў Беларусі ў 2017 годзе **(нявызн.)**(недаступная спасылка).  Регіянальная газета (21 лістапада 2015). Архівавана з першакрыніцы 8 снежня 2021. Праверана 4 жніўня 2018.
7. ↑  Рэспубліканскі конкурс «Нацыянальная прэмія ў галіне выяўленчага мастацтва» (18 красавіка — 21 мая 2017 г.) **(нявызн.)**.  Дзелавы турызм у Беларусі. Праверана 4 жніўня 2018.(недаступная спасылка)
8. ↑  *Ірына Свірко*. Названы лаўрэаты Нацыянальнай прэміі ў галіне выяўленчага мастацтва **(нявызн.)**.  СБ. Беларусь сегодня (22 мая 2017). Праверана 4 жніўня 2018.

Спасылкі
--------

* Інструкцыя аб парадку правядзення рэспубліканскага конкурсу «Нацыянальная прэмія ў галіне выяўленчага мастацтва ў 1923 годзе» // Загад Міністэрства культуры Рэспублікі Беларусь 14.02.2023 № 40.
* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх

| ⛭Нацыянальная прэмія ў галіне выяўленчага мастацтва |
| --- |
| Намінацыі | «Жывапіс» · «Графіка» · «Скульптура» · «Дызайн» · «Актуальнае мастацтва» (арт-аб’ект, інсталяцыя) · «Мастацкая фатаграфія» · «Манументальнае і манументальна-дэкаратыўнае мастацтва» · «Дэкаратыўна-прыкладное мастацтва» · «Мастацтвазнаўства і крытыка» ·  «Творчы дэбют» |
| Цырымоніі | 2017 · 2020 · 2023 |